kardosdrur/scandi-wiki huggingface dataset:
C.A. Thortsen

Carl Adolph Thortsen (22. december 1798 i København – 3. august 1878 sammesteds) var en dansk skolemand og æstetiker, bror til Thomas Peter Thortsen. 

Thortsen blev student 1817 fra Metropolitanskolen, studerede derefter en tid teologi, filologi og æstetik, tog først 10 år efter magistergraden, 1836 ved reformationsfesten opnåede han doktorgraden. I 1826 var han blevet ansat ved den lærde skole i Helsingør. 1844-57 var Thortsen rektor i Randers. Derefter flyttede han til hovedstaden, hvor han i en række år beklædte formandsposten i Samfundet til den danske Litteraturs Fremme. 

Thortsen var en meget litterært interesseret mand, følte sig særlig draget til den Heiberg-Hertz’ske kreds, med hvilken han stod på en fortrolig fod. Hans gode ven P.V. Jacobsens breve giver udmærkede bidrag til forståelse af hans personlighed. Foruden en række filologiske afhandlinger skrev Thortsen jævnlig fine og indgående anmeldelser i Maanedsskrift for Litteratur, ligesom han også har oversat adskilligt. 

Selvstændige arbejder er hans Forsøg til en dansk Metrik (1833-34) — den første af denne art i dansk litteratur — og Historisk Udsigt over den danske Litteratur indtil 1814 (1839), væsentlig tænkt som lærebog. Forskellige af hans mindre arbejder er trykte i Efterladte Smaaskrifter (1880).

1853 blev han titulær professor og 1856 Ridder af Dannebrog.

Han er begravet på Assistens Kirkegård.

Kilder

Eksterne henvisninger 
 
 

Skolefolk fra Danmark
Litteraturhistorikere fra Danmark
Titulære professorer fra Danmark
Riddere af Dannebrog
Faglitterære forfattere fra Danmark
Foreningsformænd fra Danmark
Oversættere fra Danmark
Dansksprogede forfattere fra Danmark
Danskere i 1800-tallet
Personer fra København
Studenter fra Metropolitanskolen
Alexander Thorsøe

Alexander Georg Thorsøe (født 17. marts 1840 på Varlundsgård i Hejls i Sønderjylland, død 10. november 1920 i København) var en dansk historisk forfatter. Han var bror til Caspar Frederik Christian Thorsøe.

Thorsøe var søn af kongelig skovfoged Jørgen Mathias Thorsøe og Louise Elisabeth, født Grønholt. Efter faderens tidlige død kom han til København, blev student 1860 og tog magisterkonferens i historie fire år efter. I 1876 vandt han den filosofiske doktorgrad med en afhandling om Geijers værk Menniskans historia. Sin væsentligste betydning har han fået ved sine tre store arbejder om Danmarks historie i 1800-tallet: Den danske Stats politiske Historie 1800-14, Den danske Stats Historie fra 1814-48 og Kong Frederik VII's Regering, hvor han udførte omfattende studier, der byggede bearbejdelse af hin tids historie. Han var også forfatter af et oversigtsværk over den almindelige historie fra 1815 til 1890, af to arbejder om den danske rigsdags historie indtil 1915 og af forskellige historisk-novellistiske skildringer fra første halvdel af 1800-talet, der vidner om et betydeligt kendskab til datidens personer og forhold, navnlig inden for hofkredsene.

Thorsøe blev Ridder af Dannebrog 1900 og Dannebrogsmand 1920. Han er begravet på Bispebjerg Kirkegård.

Kilder 
 
 

Historikere fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Personer fra Sønderjylland (i Danmark)
Personer i Kraks Blå Bog (afdøde)
Journalister fra Danmark
Riddere af Dannebrog
Dansksprogede forfattere fra Danmark
Hans Hansen Rosborg

Hans Hansen Rosborg (ca. 1670 på Rosborggård i Mønsted Sogn – 1752 sammesteds (begravet 24. januar) var en dansk godsejer.

Han var født på gården Rosborg i Mønsted Sogn (mellem Viborg og Holstebro), som hans forældre ejede. I sin ungdom gik han i Viborg Latinskole. Sammen med en yngre broder, Jacob Rosborg, overtog han fædrenegården, der blev ombygget, udvidet ved tilkøbt gods og kaldet Rosborggård. Efter at have været forpagter på Norringgård købte han i 1716 en del gods i Grundfør Sogn, deriblandt Harrildsmark, af hvilket han oprettede hovedgården Haraldslund. Fra 1733 havde han hovedgården Frisholt (nu Ormstrup) i forpagtning og kunne i 1737 købe den på auktion for 14.000 rigsdaler kontant. Året efter blev han tillige ejer af gården Højris i Hammerum Herred, og samtidig var han i mange år skatteforpagter for flere amter i Jylland. Rosborgs trættekærhed og pengebegærlighed førte ham i uafladelige processer med hans omgivelser, og han var kendt som en hård herre for sine bønder. Han døde på Rosborggård 1752 (begravet 24. januar), 82 år gammel. Hans hustru hed Helle Madsdatter.

Kilder 
  Biografi af Villads Christensen
 Samlinger til jydsk Historie og Topographie, VIII, 97 ff.

Personer i Dansk Biografisk Leksikon
Godsejere fra Danmark
Danskere i 1600-tallet
Danskere i 1700-tallet
Artikler fra 1. udgave af Dansk biografisk leksikon
Studenter fra Viborg Katedralskole
Litra MP

Litra MP kan henvise til flere artikler:
 Litra MP (1934) - motorvogntype hos DSB leveret fra 1934.
 Litra på IC2 (DSB)
Tobias Rosbach

Tobias Rosbach (1664 – 28. november 1728 på Husumgård, Brønshøj Sogn) var en slesvigsk overkrigskommissær.

Han blev 1689 kongelig landfoged i Stapelholm, men gik af endnu samme år, da den gottorpske del af Slesvig blev givet tilbage til hertugen. Rosbach blev så postmester i Rendsborg, hvor han 5. december 1690 ægtede Lucie Elisabeth Rebiger. 1702 fik han ansættelse som krigskommissær ved det danske hjælpekorps i kejserlig tjeneste, blev 1704 udnævnt til overkrigskommissær, uden at hans stilling derved forandredes, og 1706 til justitsråd. Forplejningsforholdene ved dette korps var i sig selv meget indviklede, hvortil kom, at der til bestikkelse af kejserlige embedsmænd og lignende poster måtte anvendes betydelige summer, for hvilke der ikke kunne præsteres kvittering. At dette let kunne give anledning til misbrug, er klart; "egennytte" var en skødesynd hos tidens embedsmænd, og Rosbach var ingen undtagelse fra reglen; men han var tillige en snedig person, som det ikke var let at komme til livs.

Allerede to år efter hans ansættelse, da Andreas Harboe havde overtaget kommandoen over korpset, gjorde denne indvendinger mod Rosbachs regnskabsførelse, og siden levede Rosbach i uafbrudt strid med officererne om de dem tilkommende afregningspenge. Efter at sagen i udlandet havde været behandlet af forskellige kommissioner, gav den efter korpsets hjemkomst (1709) anledning til en langvarig og indviklet proces, hvis akter dog kun til dels er bevarede. Rosbach synes at være sluppet med en erstatning eller bøde, men uden egentlig straf. Derimod sad han lige til 1726 i varetægtsarrest. Nogle måneder efter løsladelsen blev han forvist fra hovedstaden på grund af utilladelig korrespondance med udlandet. Han døde 28. november 1728 på Husumgård, Brønshøj Sogn.

Kilder 
 H.W. Harbou, "Tobias Rosbach", i: C.F. Bricka (red.), Dansk biografisk Lexikon, København: Gyldendal 1887-1905.
 K.C. Rockstroh, Et dansk Korps' Historie 1701-9, s. 116 f. 194 ff.
 Personalhistorisk Tidsskrift, III, 397; 3. række III, 215.
 Holger Rørdam, Historiske Samlinger og Studier I, 448.

Personer i Dansk Biografisk Leksikon
Krigskommissærer fra Danmark
Danskere i 1600-tallet
Danskere i 1700-tallet
Postfolk fra Danmark
Bestikkelsesmodtagere
Artikler fra 1. udgave af Dansk biografisk leksikon
Nationalt traume

Nationalt traume er en krise eller tragedie som påvirker et lands forestillinger igennem længere tid.

Et nationalt traume kan forekomme ved en begivenhed, hvor mange med tilknytning til et land bliver dræbt eller hvis der sker en helt uventet særlig tragisk hændelse. 
Efter begivenheden ser man ofte forestillingen om at "sådan noget sker ikke her".

I for eksempel Sverige nævnes Estonias skibskatastrofe i 1994, tsunamikatastrofen efter jordskælvet i Det Indiske Ocean 2004, Palmemordet i 1986 og mordet på Anna Lindh i 2003 ofte som nationale traumaer.

I Danmark nævnes tabet af Sønderjylland i 1864, tabet af flåden i 1807, afståelsen af Norge i 1814, samt besættelsen 9. april 1940 som et nationalt traume.

I andre lande er det mere fjerne begivenheder, der er nationale traumer - i Serbien begrædes således Slaget på Solsortesletten i 1389.

Henvisninger 

Samfund
Psykologi
LG Chem

LG Chem Ltd. (koreansk: LG화학) , , ofte refereret til som LG Chemical og også kendt som Lucky GoldStar Chemical, er den største kemikalievirksomhed i Sydkorea. Den har hovedkvarter i Seoul og er et datterselskab til LG Corporation. I Sydkorea drives i alt otte fabrikker desuden findes marketingsafdelinger steder som Nord- og Sydamerika, Kina, Rusland, Tyskland, Polen, Schweiz, Indien, Indonesien, Japan, Singapore, Taiwan, Thailand, Tyrkiet og Vietnam. 2. november 2007 blev virksomheden fusioneret med LG Petrochemical Co..

Operationer 
LG Chem er en producent, leverandør og eksportør af petrokemiske varer, plastik, gulvbelægning og bildele. Virksomheden driver tre hoveddivisioner: Kemikalier og Polymerer, Industrielle materialer og Informations- og Elektronikmaterialer.

Informations- og elektronikmaterialer 
Lithium ion batterier, skærme og optiske film, trykte kredsløbsmaterialer og toner.

Compact Power, Inc. 
Compact Power, Inc. (CPI) er et 100 % ejet datterselskab til LG Chem baseret i Troy i Michigan, som samler lithium-ion polymerbatterisystemer til elektriske- og hybridkøretøjer, ved hjælp af celler fremstillet af LG Chem i Sydkorea. Selskabet leverer bl.a. batterier til Chevrolet Volt.

Kemikalier og polymerer 
Råmaterialer og væsker inkluderer men er ikke afgrænset til polyvinylchlorid, plasticizers, specielle additiver, alkoholer, polyolefins, acrylic acids, gummi, styrenics, performance polymerer, engineering plastics, elastomers, conductive resins og andre kemikalier.

Industrielle materialer 
gulvbelægning til boliger, gulvbelægning til erhverv, vægbelægning, overflade og dekorative materialer, reklamebannerplader, membraner, og bilkomponenter.

LG Solar Energy 
LG Solar Energy er et datterselskab etableret i 2007 for at LG Chem kunne levere polysilicium til LG Electronics for brug til fremstilling af solceller.

Kilder

Eksterne henvisninger 
 LG Chem (English Homepage)
 LG Hausys,Ltd

Chem
Fremstillingsvirksomheder fra Sydkorea
Virksomheder i Seoul
Kemivirksomheder
Samsung Engineering

Samsung Engineering Co., Ltd. () er en sydkoreansk ingeniørvirksomhed med hovedsæde i Seoul i Sydkorea. Den er grundlagt i 1970 som den første ingeniørvirksomhed i Korea og er en del af Samsung-koncernen. 

Virksomheden beskæftiger sig bl.a. med forundersøgelser, konstruktion, indkøb, anlæg, design, og indkøring. Virksomheden driver væsentlige forretninger i over 40 lande på verdensplan, med en etableret tilstedeværelse i lande som Saudi-Arabien, Forenede Arabiske Emirater, Indien, Thailand, Trinidad og Tobago og Mexico.

Forretningsenheder 
Samsung Engineering er delt i de følgende to forretningsenheder:

Kulbrinte
Industri & Infrastruktur 

Ifølge virksomhedens 2015 vision, er der planer og at sprede sig til følgende sektorer:

Spildevandsanlæg
Afsaltningsfaciliteter
Kraftværker
Stålværker
Miner & metaller

Eksterne henvisninger 
Samsung Engineering - Official corporate website (Korean & English)

Engineering
Ingeniørvirksomheder fra Sydkorea
Virksomheder i Seoul
Etableret i 1970
Bygge-, konstruktions- og anlægsvirksomheder fra Sydkorea
Redfieldforholdet

Redfieldforholdet (engelsk:Redfield ratio) beskriver atomforholdet mellem grundstofferne kulstof (C), kvælstof (N) og fosfor (P) i plankton i havvand. Dette forhold er empirisk fundet til at være 106:16:1, dvs. at for hvert fosfor-atom er der 16 kvælstof-atomer og 106 kulstof-atomer. Begrebet har navn efter den amerikanske oceanograf Alfred C. Redfield, som første gang beskrev forholdet i en artikel i 1934 (Redfield 1934). Redfield, uddannet fra Harvard, deltog som fysiolog på flere ekspeditioner med undersøgelsesfartøjet RV Atlantis, hvor han analyserede flere tusind prøver marin biomasse fra alle mulige havmiljøer. Hans forskning viste, at sammensætningen af næringsstoffer i biomasser på tværs af alle oceaner, fra kystregioner til dybvand, var påfaldende konstant, og at denne sammensætning svarede til sammensætningen i havvandet generelt.

For at forklare, hvordan denne ligevægt indtræffer i såvel biomassen som havvandet (et klassisk hønen eller ægget-dilemma), foreslog Redfield to gensidigt uafhængige mekanismer til at regulere forholdet mellem N og P:
 N:P-sammensætningen i plankton vil tilnærme sig N:P-sammensætningen i havvand generelt. Dette sker ved, at plankton-arter med forskellige krav til N og P vil konkurrere og finde en ligevægt, så forholdet mellem stofferne i planktonnet under ét efterhånden vil afspejle forholdet mellem næringsstof-indholdet i havvandet.
 N:P-sammensætningen i havvandet vil tilnærme sig den den generelle sammensætning i bakteriers protoplasma gennem aktiviteterne fra såvel kvælstoffikserende som denitrificerende organismer.

Redfieldforholdet har også vist sig meget vigtig i modeller for kulstofkredsløbet i havet, baseret på den antagelse, at forholdet mellem grundstofferne i organisk materiale er konstant. Da fosfor er et mineral, der kun findes i fast form, mens både kvælstof og kulstof også findes luftformigt i atmosfæren, vil en uligevægt i forhold til Redfield-forholdet afgøre, hvilke typer organismer der er størst grobund for i havmiljøet (kvælstoffikserende kontra denitrificerende og fototrofe kontra respirerende).

I senere artikler har Redfield (i 1963) beskrevet, at atommasseforholdet mellem C, N, P og O2 er 106:16:1:-138. Senere har andre forskere fundet, at forholdet afviger noget fra det, som Redfield fandt. Andersen og Sarmiento mener, at forholdet er 117:16:1:-180. Dette støttes også af norske forsøg. Francisco Rey har ved studier i Grønlandshavet fundet værdier på 122:16:1:-180.

Referencer 
 Redfield A.C., On the proportions of organic derivations in sea water and their relation to the composition of plankton. In James Johnstone Memorial Volume. (ed. R.J. Daniel). University Press of Liverpool, pp. 177–192, 1934.
 Redfield, A.C., The biological control of chemical factors in the environment, American Scientist, 1958.
 Redfield A.C., B.H. Ketchum og F.A. Richards: The influence of organisms on the composition of seawater. I The Sea. Ideas and observations on progress in the study of the sea. New York, 1963.

Oceanografi
Nicolai Brock-Madsen

Nicolai Brock-Madsen (født 9. januar 1993) er en dansk fodboldspiller, der spiller for den danske klub  Randers FC Han har tidligere spillet i AC Horsens. og Birmingham City F.C. og på en række af de danske ungdomslandshold.

Karriere 
Brock-Madsen skrev i december 2010 under på en treårig fuldtidskontrakt med Randers FC Han scorede sit første mål i en Europa League-kamp mod F91 Dudelange, som Randers FC vandt 6-1.

Den 21. august 2015 skrev han under på fireårig kontrakt med Birmingham City. Transfersummen var ukendt, men blev af BBC estimeret til være omkring £500.000 med mulige tillæg, således den samlede transfersum kunne ende på £1.000.000. Han fik sin debut fire dage senere, da han blev skiftet ind i halvlegen i Birminghams pokalsejr på 2-0 over Gillingham. Debuten i the Football League kom den 16. september i en kamp mod Nottingham Forest, som Birmingham tabte med 1-0, hvilket samtidig var det første nederlag for holdet i sæsonen. Han var i perioden i Birmingham udlejet til PEC Zwolle, Cracovia og St. Mirren F.C.

I 2019 skiftede han tilbage til Dansk Fodbold til AC Horsens på en fri transfer indtil sæsonens afslutning. I 2021  skrev han en toårig kontrakt med Randers FC.

Referencer

Eksterne henvisninger 

 Nicolai Brock-Madsen på 90minut.pl
 Nicolai Brock-Madsen på danskfodbold.com
 Nicolai Brock-Madsen  på Randers FC

Fodboldspillere fra Danmark
Fodboldspillere fra Randers FC
Fodboldspillere fra Birmingham City F.C.
Deltagere for Danmark ved sommer-OL 2016
G N' R Lies

G N' R Lies, også kendt som bare Lies, er et album af Hard rockbandet Guns N' Roses, udgivet den 29. november, 1989 på pladeselskabet Geffen. Det er officielt en EP, selvom det ofte er set på som et studiealbum. Sangen "Patience" blev udgivet som single det følgene år.

De første fire numre er alle fra EPen Live ?!*@ Like a Suicide. Resten er optaget i studie med akustisk guitar. En hurtigere version af "You're Crazy" med elektrisk guitar er før blevet udgivet på Appetite for Destruction.

Trackliste 
Side 1: Live
"Reckless Life" (Hollywood Rose cover) — 3:23
"Nice Boys" (Rose Tattoo cover) — 3:02
"Move to the City" — 3:43
"Mama Kin" (Aerosmith cover) — 3:57
Side 2: Akustisk
"Patience" — 5:57
"Used to Love Her" — 3:14
"You're Crazy" — 4:10
"One in a Million" — 6:10

Medvirkende 
Axl Rose − vokal, klaver på "One in a Million"
Slash − elektrisk og akustisk guitar
Izzy Stradlin − elektrisk og akustisk guitar, bagvokal
Duff McKagan − bas, akustisk guitar, bagvokal
Steven Adler − trommer, bagvokal

Album fra 1988
Guns N' Roses-album
Samsung Life Insurance

Samsung Life Insurance (koreansk: 삼성생명, ) er et sydkoreansk multinationalt forsikringsselskab med hovedsæde i Seoul i Sydkorea. Det er et datterselskab til Samsung. Virksomheden er det største forsikringsselskab i Sydkorea og en Fortune Global 500 virksomhed. 

Samsung Lifes kerneprodukter inkluderer livs- og sundhedsforsikringer og livrente. Samsung Life var et unoteret selskab da det blev grundlagt i 1957 i maj 2010 blev selskabet børsnoteret. Børsnoteringen var den største i Sydkoreas historie og gjorde Samsung Life til et af de mest værdifulde selskaber i Sydkorea, målt på aktiernes markedsværdi. Hovedsædet ligger overfor Namdaemun, en historisk port i hjertet af Seoul.

Historie 
Fra begyndelsen i 1957 voksede virksomheden hurtigt og opnåede en ledende markedsposition efter 18 måneder. Siden da har Samsung Life Insurance holdt sin markedsposition. Efter at virksomheden blev en del af Samsung-konglomeratet i 1963 opnåede den en vækstperiode.

I 1986 åbnede selskabet repræsentationskontorer i New York og Tokyo. Der blev etableret udenlandske aktiviteter i Thailand i 1997 og Kina i 2005. I 2006 var den det første sydkoreanske forsikrringsselskab der nåede en omsætning på 100 mia. Won. 12. maj 2010 blev Samsung Life Insurance børsnoteret.

Kilder

Eksterne henvisninger 
 Samsung Global
 Samsung Fire & Marine 

Life Insurance
Virksomheder fra Sydkorea
Virksomheder i Seoul
Forsikringsselskaber
Etableret i 1957
Panel

Ordet panel kommer fra fransk panneau oprindeligt latin pannus «tøjstykke».

Det kan henvise til:
 Panel (bygningsdel) en beklædningsdel på en bygning. 
 Kontrolpanel en samling af kontrol- og måleinstrumenter, for eksempel strømafbryderpanel,  sikringspanel og paneler i kraftværker. Bruges også dele af instrumentbrættet i større fly.
 Panel et råd eller en samling af mennesker som repræsenterer forskellige fag- eller interessegrupper i en offentlig diskussion under et offentligt møde, i et tv-program eller lignende
 The Panel - flere tv-shows
Krudtværk (flertydig)

Krudtværk kan henvise til flere artikler:

 Krudtværket i Frederiksværk
 Donse Krudtværk
Japan Post Holdings

er et japansk statsejet virksomhedskonglomerat med hovedsæde i Kasumigaseki, Chiyoda, Tokyo i Japan. Koncernen driver postomdeling, posthuse, bank og forsikringsselskab. Den tilbyder omdeling af breve og varer, salg af frimærker, indlån, udlån og forsikringer. Der var planer om at privatisere selskabet fuldt ud, men de er sat i bero. Japan Post Holdings var rangeret som nr. 13 på Fortunes Global 500-liste for 2012.

I 2011 havde koncernen en omsætning på 211 mia. USD og i alt 237.000 medarbejdere.

Historie 
Virksomheden blev etableret 23. januar 2006, til trods for dette overtog den først funktionerne fra Japan Post i oktober 2007.

Datterselskaber 
Koncernen driver fire kerneforretningsområder:
 Japan Post Service, postomdeling.
 Japan Post Network, posthuse.
 Japan Post Bank, bankfunktioner.
 Japan Post Insurance, livsforsikringer.

Kilder

Eksterne henvisninger 

 Japan Post Holdings
 Japan Post Holdings
 FT.com
 Japan embassy UK

Virksomheder i Tokyo
Konglomerater fra Japan
Etableret i 2006
Logistikvirksomheder
Postvirksomheder
Finansielle servicevirksomheder fra Japan
Statsejede virksomheder
Filister

Filister har flere betydninger:
 Filister (udtryk) – tysk studentersprog for en selvgod person
 Filistre (folkeslag) – ikke-semistisk folkeslag i mellemøsten fra jernalderperioden
Filister (udtryk)

Filister (fra ty. studentersprog) er betegnelse på en selvgod, smålig og intolerant person, som er uvidende om kunst og kultur og udøver smålig moral.

Ordet kommer fra tysk studenter-jargon og betyder egentlig ikke-student, en spidsborger. Ordet kendes fra Johan Ludvig Heiberg.

Ekstern henvisning og kilde 
 Den ny Salmonsen – Filister, afsnit 1268

Ord og vendinger
Kulturhistorisk Leksikon for nordisk middelalder

Kulturhistorisk leksikon for nordisk middelalder er et leksikon udgivet i 22 bind i perioden 1956 til 1978 med artikler på dansk, norsk og svensk af forskellige forskere med relevante faglige kundskaber. Dets geografiske omfang er Norden og det medtager andre emner, blandt andet fra tysk og samisk kultur, i den grad det har påvirket livet i Norden.

Formålet var at være et opslagsværk for forskning og folkeoplysning. Det var først og fremmest beregnet som et opslagsværk for biblioteker, museer og arkiver.

Værket har høj faglig kvalitet, og artiklerne er signeret af forfatterne. Emnerne var ordnet alfabetisk (hvor forholdene krævede det med henvisning til det navn, artiklen af fællesnordiske hensyn havde fået, for at holde emnerne samlede) og hvert artikelemne forsynet med en tekst fra de enkelte lande (de islandske bidrag dog skrevet på dansk og de finske bidrag skrevet på svensk), hvis det ansås relevant. Der er mange henvisninger til anden litteratur, mens statistik mangler og kort og illustrationer i enkel streg forekom kun i begrænset udstrækning; bagest fandtes en liste over anvendte forkortelser og et stort antal sort-hvide billedplancher.

Ledelseskomiteen med en redaktør for hvert land bestod af Johannes Brøndsted, Bernt Hjejle, Lis Jacobsen, Peter Skautrup, John Danstrup (redaktør 1951-57) og Allan Karker (redaktør 1957-78) fra Danmark, Kristján Eldjárn, Þorkell Jóhannesson, Magnús Már Lárusson (redaktør) og Ólafur Lárusson fra Island, Trygve Knudsen, Hallvard Lie, Johan Schreiner, Didrik Arup Seip og Finn Hødnebø (redaktør) fra Norge, Ingvar Andersson, John Granlund (redaktør), Dag Strömbäck, Bengt Thordeman og Elias Wessén fra Sverige samt Gunvor Kerkkonen (redaktør), Aarno Maliniemi og Carl Axel Nordman fra Finland.

Litteratur 
 Kulturhistorisk Leksikon for nordisk middelalder fra vikingetid til reformationen; Rosenkilde og Bagger, 2. oplag; Viborg 1980

Eksterne henvisninger
 Høyskolen i Oslo om bokverk

Opslagsværker
Danmark i middelalderen
Norge i middelalderen
Sverige i middelalderen